Il-Kunsill illum adotta regoli ġodda dwar l-elezzjonijiet tal-Parlament Ewropew. Din l-adozzjoni ġiet wara l-approvazzjoni mogħtija mill-Parlament Ewropew fl-4 ta' Lulju 2018. Sabiex ir-regoli jidħlu fis-seħħ, tenħtieġ ukoll l-approvazzjoni tal-istati membri kollha tal-UE, f'konformità mar-rekwiżiti kostituzzjonali rispettivi tagħhom. L-emendi tal-Att Elettorali tal-1976 jinkludu dispożizzjonijiet ġodda dwar il-"votazzjoni doppja", il-votazzjoni f'pajjiżi terzi, metodi differenti ta' votazzjoni, u l-viżibbiltà tal-partiti politiċi Ewropej fl-istati membri. Hemm stabbilit limitu obbligatorju ta' 2% sa 5% għall-kostitwenzi, inkluż l-istati membri b'kostitwenza waħda, b'aktar minn 35 siġġu. L-istati membri ser ikollhom jikkonformaw ma' dan l-obbligu mhux aktar tard mill-elezzjonijiet tal-PE fl-2024. Elezzjonijiet tal-Parlament Ewropew: il-Kunsill jilħaq qbil dwar sett ta' miżuri biex jimmodernizza l-liġi elettorali tal-UE (stqarrija għall-istampa, 7 ta' Ġunju 2018) Ara l-paġna tal-laqgħa